Diari Oficial de la Generalitat Valenciana


Sumari del DOGV 4683, del 03-02-2004 (2004/831)

Informació pública de la nova alternativa tècnica del programa d'actuació integrada per a l'àmbit de la unitat d'execució 1 del pla parcial Gran Monòver.
---------------------------------------------------------------------------------------------------------------------------------------------------------

### Dades del document

Número de DOGV
:   4683

Data del DOGV
:   03-02-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/831


Organisme emissor
:   Ajuntament de Monòver

Tipus de document
:   Anunci

Informació pública de la nova alternativa tècnica del programa d'actuació integrada per a l'àmbit de la unitat d'execució 1 del pla parcial Gran Monòver. [2004/F831]
  
L'Alcaldia Presidència d'aquest ajuntament, amb aquesta data ha dictat el decret que transcrit textualment diu:
  
Decret número 98/2004
  
En haver presentat a aquest ajuntament amb data 9 de gener de 2004, Ramón Cuenca Rives, en representació de la mercantil Familia Cuenca, SL, amb domicili a l'avinguda de Doctor Caro, número 58, d'Elx; registre general d'entrada número 118/2004, nova alternativa tècnica que constitueix un refós de l'anterior programa d'actuació integrada per a l'àmbit de la unitat d'execució 1 del pla parcial Gran Monòver, presentat amb data 15 de febrer de 2002, amb la incorporació de noves modificacions substancials, que sol·licita a l'Ajuntament de Monòver, d'acord amb el que disposa l'article 2.5 i 5 de la Llei Reguladora de l'Activitat Urbanística, sotmetre'l a exposició pública pel procediment ordinari dels articles 46 i 47 de l'esmentada llei.
  
En virtut de les atribucions conferides a aquesta Alcaldia per la Llei 7/1985, de 2 d'abril, Reguladora de les Bases de Règim Local, i en compliment dels articles 45.1, 46 i 47 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, a través d'aquest escrit resolc:
  
Primer. Sotmetre a informació pública la nova alternativa tècnica proposta de programa amb la documentació complementària, composta de document d'homologació modificativa, pla parcial, projecte d'urbanització i estudi d'impacte ambiental, per al desenvolupament de la unitat d'execució número 1 del pla parcial Gran Monòver, promogut per la mercantil Familia Cuenca, SL.
  
Segon. Aquesta informació pública té caràcter de concurs públic simultani per a la selecció de l'urbanitzador, i s'hi poden presentar alternativa, al·legacions i proposicions tecnicojurídiques durant el termini d'un mes comptat des de la publicació de l'edicte en el Diari Oficial de la Generalitat Valenciana, amb avís previ als titulars cadastrals en el seu domicili fiscal, i publicació en un diari d'informació general editat a la Comunitat Valenciana.
  
Tercer. Les proposicions juridicoeconòmiques podran presentar-se durant els cinc dies següents al venciment del termini d'informació pública derivat de la inserció de l'edicte en el Diari Oficial de la Generalitat Valenciana.
  
Quart. Si durant els 10 primers dies d'informació pública alguna persona es comprometera a presentar una alternativa tècnica substancialment distinta a la inicial i prestara caució d'això en la quantia que reglamentàriament s'hi determine, els terminis quedaran prorrogats per 20 dies addicionals. També, durant els 10 primers dies, els propietaris que declinen cooperar amb l'actuació, podran manifestar-ho davant l'ajuntament sol·licitant ser expropiats pel preu de valor inicial.
  
Cinqué. L'acte d'obertura de pliques s'hi realitzarà en la següent data hàbil a la conclusió del termini per a presentar-les. Del seu desenvolupament i resultat s'alçarà acta, sota fe pública i davant de dos testimonis. Totes les actuacions podran ser objecte de consulta i al·legació pels interessats durant els 10 dies següents al d'obertura de pliques. Els competidors, durant aquest període, podran associar-se unint els seus propietaris.
  
Sisé. L'expedient podrà consultar-se a l'Oficina Tècnica de l'Ajuntament de Monòver, els dies laborables de 09.00 a 14.00 hores.
  
Seté. Notificar aquesta resolució a tots els propietaris de terrenys afectats en l'àmbit de l'àrea d'actuació del pla parcial Gran Monòver, promogut per la mercantil Familia Cuenca, SL, així com remetre aquest edicte al Diari Oficial de la Generalitat Valenciana i a un diari d'informació general editat a la Comunitat Valenciana.